Diari Oficial de la Generalitat Valenciana


Sumari del DOGV 4234, del 23-04-2002 (2002/3822)

I. nformació pública del projecte d'urbanització que correspon al programa d'actuació integrada del sòl urbanitzable dels sectors R-1, R-2, R-3, R-4, R-5 i R-6 del Pla General d'Ordenació Urbana de San Antonio de Benagéber.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3822


Organisme emissor
:   Ajuntament de San Antonio de Benagéber

Tipus de document
:   Anunci

Informació pública del projecte d'urbanització que correspon al programa d'actuació integrada del sòl urbanitzable dels sectors R-1, R-2, R-3, R-4, R-5 i R-6 del Pla General d'Ordenació Urbana de San Antonio de Benagéber. [2002/Q3822]
  
Per l'Acord Plenari de l'Ajuntament de San Antonio de Benagéber, en la sessió de data 26 d'octubre de 2001, es va aprovar el programa d'actuació integrada del sòl urbanitzable dels sectors R-1, R-2, R-3, R-4, R-5 i R-6, i es va decidir la gestió indirecta, i l'adjudicació d'aquest a la mercantil Urbanizaciones Requena, SA, i, posteriorment, el Ple d'aquest mateix ajuntament, en la sessió de data 28 de desembre de 2001, va adoptar entre d'altres l'acord de donar l'autorització exigida per la legislació urbanística valenciana, amb la finalitat de cedir la condició d'agent urbanitzador que tenia Urbanizaciones Requena, SA, a favor de Masía de Monte Sano, SL.
  
L'aprovació definitiva de la revisió del Pla General d'Ordenació Urbana de San Antonio de Benagéber es va publicar en el Butlletí Oficial de la Província de València número 16, de l'any 2001, de data 19 de gener del mateix any.
  
Una vegada presentats els projectes d'urbanització, i atés el que s'estableix en l'article 53, en relació amb el 45 i 46, de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, pel Decret de l'Alcaldia número 11/2002, de data 11 d'abril de 2002, es va aprovar sotmetre a informació pública els projectes d'urbanització indicats, amb la documentació annexa, per un termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
La documentació a què es fa referència i també l'expedient administratiu es podran consultar a les oficines municipals (Oficina Tècnica), i s'hi podran presentar, durant el termini indicat al paràgraf anterior, les al·legacions que s'estimen convenients.
  
Vista la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat la llista de la totalitat de titulars i domicilis, prèviament, al tauler d'edictes de l'ajuntament, a l'efecte pertinent.
  
Així també, i amb independència del que s'ha dit anteriorment, caldrà tenir en compte que el coeficient R de retribució de l'urbanitzador es fixa en 0,55 (pagament a aquest de les càrregues d'urbanització mitjançant terrenys, formula elegida al programa), a l'efecte que cada propietari, una vegada realitzada la informació pública del projecte d'urbanització, i se li notifique l'aprovació d'aquest, siga coneixedor de la proporció de terrenys amb què retribuirà a l'urbanitzador, i si desitja el pagament en metàl·lic, opte per aquest, dins del termini de 10 dies a partir de la notificació, en les condicions exigides per l'article 71.3 de la Llei Reguladora de l'Activitat Urbanística.
  
Cosa que comunique perquè se'n prega coneixement i efecte, i s'adverteix que la resolució que mitjançant aquest acte es notifica és definitiva en via administrativa i que contra aquesta s'hi poden interposar els següents recursos:
  
1. Amb caràcter potestatiu el de reposició en el termini d'un mes davant el mateix òrgan que haguera dictat l'acte que es recorre. Dins del termini del mes següent al d'interposició, s'haurà de resoldre; si no es resol en aquest termini s'entendrà desestimat presumptament i s'hi podrà interposar el contenciós administratiu.
  
2. Recurs contenciós administratiu davant el corresponent Jutjat Contenciós Administratiu de València, que es podrà interposar en el termini de dos mesos. Aquest termini comptarà des de la notificació de l'acte si no s'ha utilitzat el potestatiu o des de la notificació de la resolució d'aquest recurs, si la hi ha.
  
En cas de desestimació presumpta del recurs potestatiu de reposició, el termini serà de sis mesos a partir de la data en què aquella es produïsca.
  
Tot això sense perjudici de poder exercitar qualsevol altre recurs que estime pertinent segons dret.